CELEX: 22009D0014
Language: sl
Date: 2008-02-05 00:00:00
Title: Sklep Skupnega odbora EGP št. 14/2009 z dne 5. februarja 2009 o spremembi Priloge XIII (Promet) k Sporazumu EGP

19.3.2009   
            
            
               SL
            
            
               Uradni list Evropske unije
            
            
               L 73/50
            
         
      SKLEP SKUPNEGA ODBORA EGP
   št. 14/2009
   z dne 5. februarja 2009
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 129/2008 z dne 5. decembra 2008 (1).
            
         
               (2)
            
            
               Direktiva 2004/36/ES Evropskega parlamenta in Sveta z dne 21. aprila 2004 o varnosti zrakoplovov iz tretjih držav, ki pristajajo na letališčih Skupnosti (2), je bila vključena v Sporazum s Sklepom Skupnega odbora EGP št. 152/2005 (3) z dne 2. decembra 2005 s prilagoditvami po posameznih državah.
            
         
               (3)
            
            
               Direktivo Komisije 2008/49/ES z dne 16. aprila 2008 o spremembi Priloge II k Direktivi 2004/36/ES Evropskega parlamenta in Sveta glede meril za izvajanje preverjanj na ploščadi pri zrakoplovih, ki pristajajo na letališčih Skupnosti (4), je treba vključiti v Sporazum.
            
         
               (4)
            
            
               Uredbo Komisije (ES) št. 351/2008 z dne 16. aprila 2008 o izvajanju Direktive 2004/36/ES Evropskega parlamenta in Sveta glede prednostne razvrstitve preverjanj na ploščadi pri zrakoplovih, ki pristajajo na letališčih Skupnosti (5), je treba vključiti v Sporazum –
            
         SKLENIL:
   Člen 1
   Priloga XIII k Sporazumu se spremeni:
   
               1.
            
            
               V točki 66r (Direktiva 2004/36/ES Evropskega parlamenta in Sveta) se doda naslednja alinea:
               
                           „—
                        
                        
                           
                              32008 L 0049: Direktiva Komisije 2008/49/ES z dne 16. aprila 2008 (UL L 109, 19.4.2008, str. 17).“
                        
                     
         
               2.
            
            
               Za točko 66ra (Uredba Komisije (ES) št. 768/2006) se vstavi naslednja točka:
               
                           „66rb.
                        
                        
                           
                              32008 R 0351: Uredba Komisije (ES) št. 351/2008 z dne 16. aprila 2008 o izvajanju Direktive 2004/36/ES Evropskega parlamenta in Sveta glede prednostne razvrstitve preverjanj na ploščadi pri zrakoplovih, ki pristajajo na letališčih Skupnosti (UL L 109, 19.4.2008, str. 7).“
                        
                     
         Člen 2
   Besedili Direktive 2008/49/ES in Uredbe (ES) št. 351/2008 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 6. februarja 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 5. februarja 2009
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 25, 29.1.2009, str. 36.
   
      (2)  UL L 143, 30.4.2004, str. 76.
   
      (3)  UL L 53, 23.2.2006, str. 53.
   
      (4)  UL L 109, 19.4.2008, str. 17.
   
      (5)  UL L 109, 19.4.2008, str. 7.
   
      (6)  Navedena ni nobena ustavna zahteva.